Helsingin poliisi on tietoinen tapauksesta, mutta pahoinpitelyrikoksia ei ole alettu vielä selvittää.

Tappelun kärjistyessä pukarit yrittivät uhkailla tai pahoinpidellä toisiaan tuoleilla (4. kuva). Konflikti huipentuu siihen, että yksi työntekijöistä yrittää ajaa miehiä pois teräväpäisellä metalliesineellä, todennäköisesti koristemiekalla (1.kuva). KUVAKAAPPAUKSIA VIDEOLTA

Helsingin ydinkeskustassa sijaitseva, nuorison suosima pizzaravintola joutui väkivaltaisen, saluunatappelun tyylisen kahakan näyttämöksi uudenvuodenyönä.

Silminnäkijän tai osallisen kuvaama video on lähtenyt leviämään internetissä, ja myös Helsingin poliisi on välikohtauksesta tietoinen.

Poliisista ei viikonloppuna kommentoida asiaa sen enempää, koska jutulle on määritelty tutkinnanjohtaja, joka on itse tiedotusvastuussa. Poliisin mukaan rikosilmoitus on kirjattu alustavasti vahingontekona, ja juttu liittyy jonkinlaisiin tapahtumiin pizzerian ulkopuolella.

Välikohtaus laajeni myös ravintolan sisään. Videopätkillä näkyy, miten työntekijät ja vastapuolella olevat nuoret miehet ajautuvat avoimeen nyrkkitappeluun keskenään. Yksi osallinen paiskataan rajusti lattiaan, ja tappelussa käytetään tuoleja apuvälineinä.

Tilanne lähtee käyntiin noin neljän nuoren miehen ja henkilökunnan välisestä suunsoitosta. Kaksi pizzerian työntekijää lyö vastapuoliaan niin, että teoissa on pahoinpitelyrikoksen tunnusmerkistöä. Yksi työntekijöistä lyö miestä vielä joitakin kertoja laiskahkosti tuolilla ja toinen puolestaan ottaa kohteestaan kuristusotteen.

– Soita poliisi! Lähtekää menemään, nauhalla kuuluu.

– Vittu, antaa tulla! Mitä vittua, arvostelee tappelussa ollut nuori mies.

Konflikti huipentuu siihen, että yksi työntekijöistä yrittää ajaa miehiä pois teräväpäisellä metalliesineellä, todennäköisesti koristemiekalla.

– Pojat, nyt kiltisti! Mene nyt jo!

– Miten mä lähden helvettiin kun te hakkaatte mua tuolilla, nuori mies jatkaa.

Poliisi sai välikohtauksesta ilmoituksen 1. tammikuuta kello kahden aikaan aamuyöllä.